یارییە ئەلیکترۆنییەکان

یارییە ئەلیکترۆنییەکان یەکەم گۆڤاری تایبەت بە یارییە ڤیدیۆییەکان بوو کە لە ئەمریکا بڵاوکرایەوە و لە ١٥ی تشرینی یەکەمی ١٩٨١ تا ١٩٩٧ بە چەند ناونیشانێکی جیاوازەوە بەردەوام بوو. گۆڤارەکە لەلایەن بیل کونکێڵ، جۆیس وۆرلی، و ئارنی کاتزەوە بە ھاوبەشی دامەزرێندرا.

مێژووی یارییە ئەلیکترۆنییەکان دەگەڕێتەوە بۆ گۆڤاری ڤیدیۆ کە تایبەت بوو بە ئەلیکترۆنیاتی بەکاربەر. سەرەتا، یارییە ڤیدیۆیییەکان بە شێوەیەکی پچڕپچڕ لە ستوونی ئاساییی گۆڤارەکەدا بە ناوی «ڕاپۆرتەکانی تاقیکردنەوەی ڤیدیۆیی» کە لەلایەن دینی کاپلانەوە دەنووسرا، ڕووماڵ دەکران. لە ھاوینی ١٩٧٩دا، گۆڤاری ڤیدیۆ بڕیاریدا ستوونێکی نوێ تەرخان بکات بۆ یارییە ڤیدیۆیییەکان. ئەم ستوونە ناوی «ئارکێد ئالی» بوو و لەلایەن بیل کونکڵ و ئارنی کاتز (کە سەرەتا بە ناوی خوازراوی فرانک تی. لانی دووەم دەیاننووسی) و جۆیس وۆرلییەوە دەنووسرا. ئەم سێ نووسەرە بوونە ھاوڕێی نزیک و لە ساڵی ١٩٨١دا گۆڤاری یارییە ئەلیکترۆنییەکانیان دامەزراند.

گۆڤارەکە لە زستانی ١٩٨١ەوە، لە سەردەمی زێڕینی یارییە ڤیدیۆیییەکانی ئارکەید و سەردەمی نەوەی دووەمی کۆنسۆڵەکاندا، دەستی بە دەرچوون کرد و تا ساڵی ١٩٨٥، واتە دوای داڕمانی بازاڕی یارییە ڤیدیۆیییەکان لە ساڵی ١٩٨٣، بەردەوام بوو. گۆڤارەکە لە سەرەتای ساڵانی نەوەدەکاندا لە سەردەمی ١٦-بیتدا بۆ ماوەیەکی کورت دەرکرایەوە، بەڵام لە ساڵی ١٩٩٥دا وەستا و ناوەکەی گۆڕدرا بۆ فیوژن.

سەرچاوەکان